  Туспуктэм: Ольга Козачёк Наталия Сильвестрова Ижын 1-3 куарусёнэ Удмуртилэн кубокез понна парусной спортъя кыкетӥез «Ижкар регата» (6+) ортчоз. Ӵошатсконъёсы Москваысь, Санкт-Петербургысь, Калининградысь, Пермьысь, Екатеринбургысь но Удмуртиысь спортсменъёс пыриськозы. Со сярысь элькунысь физической культурая но спортъя министерстволэн пресс-службаез ивортӥз. Туннэ нуналлы 21 команда куриськонзэ келяз. Заявка ыстыны 20-тӥ гудырикошконозь луэ. « Парусной спорт Удмуртиын азинске. Ижкарысь пиналъёсты «Дельфин» зарезь центрын дышето – ортчы 30-лэсь трос нылпиос ветло. Воткаын парусной спортъя академия ужа, кытын 50-лэсь трос пиналъёс 30 пыжъёсын но яхтаосын уяны дышетско » Денис Парахин, Удмуртиысь физической культурая но спортъя министр Ӵошатсконъён лига форматын радъяськозы – со пересадкаосын гонка луоз. Кык нунал ӵоже 20-лэсь троч стартъёс ортчытозы. Регатаез ӧнерлыко судьяос чаклалозы но дунъялозы. Ижкар регата улсын 3-тӥ гудырикошконэ нылпиос понна «Юные паруса Удмуртии» ӵошатскон радъяськоз. « Нылпиослы регата – со егит яхтсменъёс понна быгатонлыкъёсты азинтыны усто луонлык. Соослэн ӧнерлыко ӵошатсконъёсозь будыны мылкыдзы вань. Оглом нылпи регатае 8-15 аресъем 15 пинал пыриськоз » Михаил Васильев, Удмуртиысь паруной спортъя федерацилэн кивалтӥсез Туннэ нуналлы элькунын тазалыксыя сюбегатэм луонлыкъёсын адямиослы тупась вить катамаранъёс вань. Соин туэ ӵошатсконъёсы озьы ик вить инклюзивной командаос пыриськозы. Ужрад улсын пӧртэм площадкаос ужалозы, шудонъёс но мастер-классъёс ортчозы. Куноослы ву вылын шоу-программа возьматозы. 2-ти гудырикошконэ пыж станцилэн пирсаз «Шпроты» кавер-группа кырӟалоз. Тегъёс: Спорт ӵошатсконъёс тымет Ижкар Удмуртия  